

ที่ มท 0816.3/ว กรมส่งเสริมการปกครองท้องถิ่น

 ถนนนคราชสีมา เขตดุสิต

 กรุงเทพฯ 10300

 พฤษภาคม 2566

เรื่อง การเตรียมความพร้อมด้านความปลอดภัยเพื่อรองรับการเปิดภาคเรียนที่ 1 ปีการศึกษา 2566 ของสถานศึกษา
 สังกัดองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0816.4/ว 3489 ลงวันที่ 31 ตุลาคม 256๕

 ๒. หนังสือกรมส่งเสริมการปกครองท้องถิ่น ด่วนที่สุด ที่ มท 0816.๓/ว 3535 ลงวันที่ 2 พฤศจิกายน 256๕

 3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.๓/ว 683 ลงวันที่ 13 กุมภาพันธ์ 2566

สิ่งที่ส่งมาด้วย แบบแนะนำพื้นฐานงานปรับปรุงความปลอดภัยบริเวณหน้าโรงเรียน

 สำหรับทางหลวงท้องถิ่น จำนวน 1 ชุด

 ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครอง
ส่วนท้องถิ่นและสถานศึกษาพิจารณาดำเนินมาตรการเพื่อความปลอดภัยในสถานศึกษาขั้นพื้นฐานสังกัดองค์กรปกครองส่วนท้องถิ่น และดำเนินการตามแนวทางการดำเนินมาตรการความปลอดภัยในการจัดกิจกรรม
ของสถานศึกษาสังกัดองค์กรปกครองส่วนท้องถิ่น ตามขั้นตอน 5Ps เพื่อป้องกันความเสี่ยงและเตรียมความพร้อมรับมือกับภัยด้านต่าง ๆ รวมทั้งแจ้งกำชับมาตรการการบริหารจัดการสภาพแวดล้อมเพื่อความปลอดภัย
ในสถานศึกษาระดับปฐมวัยสังกัดองค์กรปกครองส่วนท้องถิ่น เพื่อให้องค์กรปกครองส่วนท้องถิ่นที่มีสถานศึกษาระดับปฐมวัยในพื้นที่ทราบและใช้เป็นแนวทางในการกำหนดเป็นมาตรการตามความเหมาะสมและบริบท
ขององค์กรปกครองส่วนท้องถิ่นและสถานศึกษา ความละเอียดแจ้งแล้ว นั้น

 กรมส่งเสริมการปกครองท้องถิ่นพิจารณาแล้วเห็นว่า เพื่อให้องค์กรปกครองส่วนท้องถิ่น
และสถานศึกษาในสังกัดทุกแห่งและทุกประเภท เตรียมความพร้อมด้านความปลอดภัยเพื่อรองรับ
การเปิดภาคเรียนที่ 1 ปีการศึกษา 2566 จึงขอความร่วมมือจังหวัดแจ้งองค์กรปกครองส่วนท้องถิ่น
และสถานศึกษาในสังกัดทุกแห่งและทุกประเภท ดำเนินการ ดังนี้

 ๑. ประเมินความเสี่ยงทุกมิติ โดยเฉพาะความเสี่ยงจากภัย/อุบัติเหตุที่สามารถเตรียมการป้องกันล่วงหน้าได้ เช่น ความเสี่ยงจากอาคารสถานที่ และสภาพแวดล้อมในสถานศึกษา ความเสี่ยงจากอุบัติเหตุ
ทางถนน เช่น ตรวจสอบสภาพพื้นผิวจราจร จุดเสี่ยง จุดอันตราย สิ่งกีดขวางทาง ไหล่ทาง และปรับปรุงซ่อมแซมโครงสร้าง/ส่วนประกอบของอาคาร ครุภัณฑ์ สนาม เครื่องเล่น ห้องน้ำ แหล่งน้ำ บริเวณโดยรอบสถานศึกษา

 ๒. จัดสภาพแวดล้อมของสถานศึกษาให้มีความปลอดภัย กำหนดเขตถนนปลอดภัยบริเวณโดยรอบสถานศึกษา เช่น ป้ายเตือนชะลอความเร็ว ไฟกระพริบ ไฟส่องสว่าง ทางม้าลาย

/๓. เฝ้าระวัง ...

 -๒-

 ๓. เฝ้าระวังโรคติดเชื้อไวรัสโคโรนา 2019 (COVID - 19) อย่างเหมาะสม ตรวจคัดกรอง
เมื่อมีความเสี่ยง/มีอาการ จัดจุดล้างมือ/เจลแอลกอฮอล์ให้เพียงพอ

 ๔. ให้สถานศึกษาขั้นพื้นฐานสังกัดองค์กรปกครองส่วนท้องถิ่น ดำเนินมาตรการ
เพื่อความปลอดภัยในสถานศึกษาขั้นพื้นฐาน ตามขั้นตอน 5Ps และสถานศึกษาระดับปฐมวัย สังกัดองค์กรปกครองส่วนท้องถิ่น ดำเนินมาตรการการบริหารจัดการสภาพแวดล้อมเพื่อความปลอดภัยในสถานศึกษา
ระดับปฐมวัยสังกัดองค์กรปกครองส่วนท้องถิ่น

 ๕. ให้องค์กรปกครองส่วนท้องถิ่นต้นสังกัดของสถานศึกษาทุกแห่งและทุกประเภท
ดำเนินการจัดสภาพแวดล้อมเพื่อความปลอดภัยบริเวณหน้าสถานศึกษา รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง.อสถ........................................

ผอ.กศ. ..........................................

ผอ.กง.สศ. .....................................

หน.ฝ.คศ. ......................................

จนท. .............................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5313

โทรสาร 0-2240-9021-3 ต่อ 108

ไปรษณีย์อิเล็กทรอนิกส์ saraban@dla.go.th

ผู้ประสานงาน สิรินภา สารภาพ โทร. 099-0508337

สิ่งที่ส่งมาด้วย

 

https://bit.ly/41GiPMs

ร.ปมท. .........................................

อสถ. .............................................

รอง.อสถ.(น.).................................

ผอ.กศ. ..........................................

ผอ.กง.สศ. .....................................

หน.ฝ.คศ. ......................................

จนท. .............................................